**HOTĂRÂRE Nr.233/ 31.10.2019**

**pentru aprobarea modificării poziției nr. 1 din Anexa nr. 5 la HCL nr. 20/31.01.2019 privind aprobarea valorificării masei lemnoase, provenită din fondul forestier proprietate publica a municipiului Satu Mare administrat de Ocolul Silvic Negrești Oaș.**

Consiliul Local al Municipiului Satu Mare întrunit în şedinţa ordinară din data de 31.10.2019,

Analizând proiectul de hotărâre înregistrat sub nr. 51462/22.10.2019, referatul de aprobare al Primarului municipiului Satu Mare, înregistrat sub nr. 51460/22.10.2019 în calitate de iniţiator, raportul de specialitate al Serviciului Agricol și Fond Funciar înregistrat sub nr. 51457/22.10.2019 și avizele comisiilor de specialitate ale Consiliului Local Satu Mare.

Având în vedere solicitarea Ocolului Silvic Negrești Oaș nr. 2629/23.09.2019 înregistrată sub nr. 46389/23.09.2019 la Primăria municipiului Satu Mare.

În baza prevederilor art. 12 lit. a), precum și art. 20 alin (5), (6) și (7), a Regulamentului de valorificare a masei lemnoase din fondul forestier proprietate public aprobat prin H.G. nr. 715/05.10.2017,

Având în vedere prevederile art. 59 din Legea nr. 46/2008, Codul Silvic, republicat cu modificările şi completările ulterioare,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. ( 2 ) lit. c) coroborat cu art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ,

Adoptă prezenta,

**HOTĂRÂRE:**

**Art.1** Se aprobă modificarea poziției nr.1 din Anexa nr. 5 la HCL 20/31.01.2019 privind aprobarea valorificării masei lemnoase, proprietatea publică a municipiului Satu Mare administrată de Ocolul Silvic Negrești Oaș, în sensul diminuării prețului de pornire la licitație de la 300 lei/mc. la 200 lei/mc. pentru cantitatea de 118.9 mc. fag, masă lemnoasă fasonată la drum auto, din partida 1299569 Pr, urmând ca aceasta să aibă conținutul cuprins în Anexa nr. 1 care face parte integrantă din prezenta.

**Art.2**  Prezenta abrogă Hotărârea Consiliului Local Satu Mare nr. 118/30.05.2019 privind aprobarea modificării poziției nr. 3 din Anexa nr. 4 și a poziției nr. 1 din Anexa nr. 5 la HCL 20/31.01.2019 privind aprobarea valorificării masei lemnoase, proprietate publică a municipiului Satu Mare administrată de Ocolul Silvic Negrești Oaș.

**Art.3** Cu ducerea la îndeplinire a prezentei se încredinţează Primarul municipiului Satu Mare, Serviciul Agricol şi Fond Funciar, Direcţia Economică din cadrul Aparatului de Specialitate al Primarului şi Ocolului Sivic Negrești Oaș.

**Art.4** Prezenta Hotărâre se comunică, prin intermediul Secretarului municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Ocolului Silvic Negreşti Oaş, Serviciului Agricol şi Fond Funciar, Direcţiei Economică din cadrul Aparatului de Specialitate al Primarului.

**Președinte de ședință Contrasemnează**

Szejke Ottilia **Secretar**

Mihaela Maria Racolța

Prezenta hotărâre a fost adoptată cu respectarea prevederilor art.139 alin. (3) lit.g) din din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale